CELEX: 62012CN0547
Language: el
Date: 2012-11-28 00:00:00
Title: Υπόθεση C-547/12 P: Αναίρεση που άσκησε στις 28 Νοεμβρίου 2012 η Ελληνική Δημοκρατία κατά της αποφάσεως του Γενικού Δικαστηρίου (Δεύτερο τμήμα) που εκδόθηκε στις 10 Οκτωβρίου 2012 στην υπόθεση T-158/09, Ελλάδα κατά Επιτροπής

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/38
            
         Αναίρεση που άσκησε στις 28 Νοεμβρίου 2012 η Ελληνική Δημοκρατία κατά της αποφάσεως του Γενικού Δικαστηρίου (Δεύτερο τμήμα) που εκδόθηκε στις 10 Οκτωβρίου 2012 στην υπόθεση T-158/09, Ελλάδα κατά Επιτροπής
   (Υπόθεση C-547/12 P)
   2013/C 26/72
   Γλώσσα διαδικασίας: η ελληνική
   
      Διάδικοι
   
   
      Αναιρεσείουσα: Ελληνική Δημοκρατία (Ι. Χαλκιάς και Σ. Παπαϊωάννου, εκπρόσωποι)
   
      Αντίδικος στην αναιρετική διαδικασία: Ευρωπαϊκή Επιτροπή
   
      Αιτήματα
   
   
               —
            
            
               Να γίνει δεκτή η αίτηση αναίρεσης και να αναιρεθεί η προσβαλλόμενη απόφαση του Γενικού Δικαστηρίου της Ευρωπαϊκής Ένωσης κατά το μέρος κατά το οποίο το Γενικό Δικαστήριο της Ευρωπαϊκής Ένωσης έκρινε ότι στην υπόθεση 4 Μαγρίζος ΙΙ, EL./1995/017,νομίμως καταλογίστηκε από την Επιτροπή αμέλεια των ελληνικών αρχών, ως προς την μη ανάκτηση των σχετικών χρηματικών ποσών.
            
         
               —
            
            
               Να γίνει δεκτός ο πρώτος λόγος της προσφυγής με την οποία ζητείται η ακύρωση της απόφασης της Επιτροπής λόγω μη συνδρομής των νομίμων προϋποθέσεων για την εφαρμογή του άρθρου 32 του καν. 1290/2005 και τον καταλογισμό από την Επιτροπή σε βάρος της Ελληνικής Δημοκρατίας του ποσού 276 347,86 ευρώ στην ίδια υπόθεση.
            
         
               —
            
            
               Να επιβληθεί η δικαστική δαπάνη της Ελληνικής Δημοκρατίας σε βάρος της Επιτροπής.
            
         
      Λόγοι αναιρέσεως και κύρια επιχειρήματα
   
   Το Γενικό Δικαστήριο της Ευρωπαϊκής Ένωσης, παραμορφώνοντας προδήλως το περιεχόμενο των αποδεικτικών στοιχείων της δικογραφίας, προέβη σε εσφαλμένη εκτίμηση των πραγματικών περιστατικών στην υπόθεση 4, Μαγρίζος ΙΙ, EL./1995/017, καταλήγοντας στο εσφαλμένο συμπέρασμα ότι στην υπόθεση αυτή, συνέτρεχαν οι νόμιμες προϋποθέσεις για την εφαρμογή του άρθρου 32 του καν. 1290/2005 και τον καταλογισμό από την Επιτροπή σε βάρος της Ελληνικής Δημοκρατίας του ποσού 276 347,86 ευρώ.